ทำงานโดยเดินมางเข้ากรุงเทพทุกวัน โดยมอเตอร์ไซส่วนตัว มีอาการไอมีเสมหะติดต่อกันนาน เกิน 2 สัปดาห์ พอกินยาก็หาย พอหยุดกินก็ไออีก ไม่มีไข้ ไม่ปวดเมื่อ หรือปวดหัวอะไร มีอ่อนเพลียบ้างอาจเพราะขี่รถตากแดดทั้งวัน พอได้พักก็หาย ไม่หอบเหนื่อย มีไออย่างเดียว มีความเสี่ยงโควิดไหม ตอนนี้กินโซแมคอยู่
สวัสดีค่ะ อาการไอมีเสมหะติดต่อกันมา 2 สัปดาห์ดังกล่าวมานั้น อาจจะเกิดจากคออักเสบจากการติดเชื้อแบคทีเรีย เชื้อไวรัสต่างๆเช่นไวรัสหวัดธรรมดา ไข้หวัดใหญ่ หรือเชื้อโควิด 19 หลอดลมอักเสบหรือปอดอักเสบ ซึ่งมักทำให้ไอมาก หายใจหอบเหนื่อย หรือไอจากสัมผัสกับฝุ่นควันในอากาศ ควันบุหรี่ หรือจากกรดไหลย้อน เป็นต้นโดยอาการของโควิด 19 นั้นได้แก่ไข้เกิน 37.5 องศา ไอแห้งๆ หรืออาจมีเสมหะก้ได้ หอบเหนื่อย คัดจมูก น้ำมูก และมีประวัติสัมผัสโดยตรงกับผู้ป่วย หรือเดินทางไปยังสถานที่ชุมชนหรือต่างประเทศมาภายใน 14 วันหากเข้าข่ายกลุ่มเสี่ยง หรืออาการที่มีอยู่ไม่ทุเลาลงไปเลย ดื่มน้ำมากๆ กินยาแก้ไอละลายเสมหะแล้วไม่ดีขึ้น ควรไปพบแพทย์เพื่อตรวจเพิ่มเติม และควรหลีกเลี่ยงการไปในที่ชุมชน